لوقا 14
14-نجی باب
عیسی بیر فَریسینینگ اُیونده
1بیر سَبَّت گونی عیسی فَریسیلِرینگ باشلیغلاریندان بیرینینگ اُیونه ناهارا گِلدی. هِمّهلِر اُنگا دیقّات بیلِن سِرِدیَردیلِر. 2اُنونگ قارشیسیندا اِلی-آیاغی چیشِن بیر آدام اُتیردی. 3عیسی فَریسیلِردِن و دین عُلَمالاردان: «سَبَّت گونی بیر مِریض شِفا بِرمِکلیک شِریغاتا دُغری گِلیَرمی یا-دا یُق؟» دیییپ سُرادی. 4اُلار سِسینی چیقارمادیلار. عیسی هِم یانگقی آداما اِلینی دِگریپ، اُنگا شِفا بِردی و اُیونه ایبِردی. 5سُنگرا اُلاردان: «سَبَّت گونی سیزلِردِن اُغلونگیز یا-دا سیغیرینگیز قویا قاچسا، اُنی دِرِّو چیقارمازمی؟» دیییپ سُرادی. 6اُلار بو سُراغلارا جُغاپ بِریپ بیلمِدیلِر.
7عیسی چاغیریلانلارینگ یُقاری جایی سایلایاندیقلارینی گُروپ، اُلارا شو میثالی آیتدی: 8«بیری سِنی طُویا چاغیراندا، باریپ باشا گِچمه. اُل سِندِن خاص حُرماتلی بیرینی چاغیران بُلایماسین. 9طُوی اِیهسی گِلیپ، سانگا: ”یِرینگی بو آداما بِر“ دییَیمِسین. سُنگرا سِن اوتانیپ، اینگ آیاغوچدا اُتورمالی بُلارسینگ. 10شُنونگ اوچین بیر یِره چاغیرلانگدا، آیاغوچدا اُتور. سِنی چاغیران یانینگا گِلیپ: ”اِی، دُست! باشا گِچ“ دییسین. شُندا ساچاق باشینداقی اُتورانلارینگ یانیندا حُرماتینگ بُلار. 11کیم اُزونی یُقاری توتسا پِسِلدیلِر، کیم اُزونی آشاق توتیان بُلسا بِیگِلدیلِر.»
12سُنگرا عیسی اُزونی چاغیرانا: «گونُرتانلیق یا-دا آغشاملیق ناهارینی بِرِنینگده، دُست-یارلارینگی، دُغان-قارینداشلارینگی، بای هِمسایانگی چاغیرما. اِگِر چاغیرسانگ، اُلار هِم سِنی چاغیریپ، مونونگ عُوِضینی قایتارارلار. 13ضیافات قورانینگدا قاریپلاری، ماییپلاری، آغساقلاری و کُرلِری چاغیر. 14شُندا سِن بِرِکِت تاپارسینگ. چونکی اُلار سانگا عُوِضینی قایتاریپ بیلمِزلِر، مونونگ عُوِضی سانگا دُغری آداملارینگ قیامات گونی بِرلِر» دییدی.
اولی میهمانچیلیق میثالی
مَتّیٰ 22:1-10
15عیسی بیلِن ساچاق باشیندا اُتورانلارینگ بیری مونی اِشیدِنده، اُنگا: «خودایینگ پاتیشاهلیغیندا داماق اییجِک آدام نَهیلی خوشواقت!» دییدی. 16عیسی هِم اُنگا شِیله دییدی: «بیر آدام اولی میهمانچیلیق قوروپ، بیرتُپار آدامی چاغیریپدیر. 17ناهار واقتی بُلاندا، اُل: ”گِلینگ، هِمّه زات تاییار“ دیییپ، میهمانلارا خابار بِرمِک اوچین، اُز خیدماتکَرینی اوغرادیار. 18اِمّا اُلارینگ هِمّهسی دیلِّشِن یالی، باهانا گِتیریَرلِر. بیرینجیسی اُنگا: ”مِن بیر بُلِک یِر ساتین آلدیم، شُنی گُرمَگه گیتمِلی. خاییش اِدیَرین، مِنی باغیشلا“ دیییَر. 19بِیلِکیسی: ”مِن بَش جوووت سیغیر ساتین آلدیم، شُلاری گُزِمَگَه باریارین. خاییش اِدیَرین، قین گُرمه“ دیییَر. 20یِنه بیری: ”مِن تَزه اُیلِندیم، شُنونگ اوچین گِلیپ بیلمِیَرین“ دیییَر. 21خیدماتکَر گِلیپ، بولاری اُز آقاسینا خابار بِریَر. سُنگرا اُی اِیهسی قاهارلانیپ، خیدماتکَرینه: ”دِرِّو شَهرینگ کُچهلِرینه، خییابانلارینا گیت-ده، قاریپلاری، ماییپلاری، کُرلِری، آغساقلاری شو یِره گِتیر“ دیییَر. 22خیدماتکَر: ”آقا! سِنینگ آیدانینگ یِرینه یِتیریلدی، یُنه حَضیر هِم یِر بار“ دیییَر. 23سُنگرا آقا خیدماتکَرینه: ”یُلّارا و پییادارُلارا بار-دا، آداملاری گویچ بیلِن گِتیر، اُیوم دُلسون“ دیییَر. 24مِن سیزه شونی آیدایین: شُل اَوَّلکی چاغیریلانلاردان یِکِجهسی هِم مِنینگ ساچاغیمدان داتماز.»
شَگیرت بُلماغینگ باهاسی
مَتّیٰ 10:37-38
25اولی جِماغات عیسی بیلِن بیله باریاردی. عیسی ایزینا اُورولیپ، اُلارا شِیله دییدی: 26«کیم مِنینگ یانیما گِلیپ، آتاسینی، اِنهسینی، آیالینی، اُغلانلارینی، دُغانینی، آیال دُغانینی و حتّیٰ اُز جانینی هِم ییگرِنمِسه، مِنینگ شَگیردیم بُلوپ بیلمِز. 27کیم اُز صلیبینی گُتِریپ، مِنینگ ایزیما دوشمِسه، مِنینگ شَگیردیم بُلوپ بیلمِز.
28«آیدالی، آرانگیزدان بیری مینارا قورماق ایسلِیَر. اُل اَوَّل اُتوریپ، مونی تاماملاماغا پولونینگ یِتیپ-یِتمِجِکدیگینی حاساپلامازمی؟ 29سِبَبی مینارانینگ بُنیادینی توتوپ، سُنگ ایشی تاماملاپ بیلمِسه، مونی گُرِنلِرینگ هِمّهسی اُنگا گولِر. 30اُلار: ”بو آدام مونی قورماغا باشلادی، اِمّا تاماملاپ بیلمِدی“ دییِرلِر.
31«یا بُلماسا بیر پاتیشاه باشغا بیر پاتیشاه بیلِن اوروشماغا باریار دییِلی. اوستومه گِلیَن ییگریمی مونگ سِربازا اُن مونگ سِرباز بیلِن قارشیلیق گُرکِزیپ بیلِرمیکَم دیییپ، اَوَّل اُتوریپ ماصلاحاتلاشمازمی؟ 32باشارماجاق بُلسا، اُل دوشمان هِنیز اوزاقداقا، وِکیل ایبِریپ، یاراشیق شِرطلِرینی سُرار. 33شِیلهلیکده، سیزینگ هِر بیرینگیز هِمّه زادینگیزدان اِل چِکمِسِنگیز، مِنینگ شَگیردیم بُلوپ بیلمِرسینگیز.
34«دوز قاوی زاتدیر، اِمّا اُل اُز طاغامینی ییتیرسه، اُندا اُل نَمه بیلِن دوزلانار؟ 35اُل نه تُپراغا، نه-ده تِزِگه یارار، اُل یاراماز و زینگارلار. اِشیتمَگه قولاغی بار آدام اِشیتسین!»
urd_Arab kas_Arab azb_Arab azb_Arab azb_Arab azb_Arab pes_Arab knc_Arab azb_Arab kas_Arab knc_Arab azb_Arab azb_Arab azb_Arab azb_Arab